**Erik Jakob Silfverberg** (s. 13. lokakuuta 1990 Gävle, Ruotsi) on ruotsalainen uransa päättänyt jääkiekkoilija, joka edusti viimeisimpänä NHL-joukkue Anaheim Ducksia. Oikealta laukovaa Silfverbergiä on luonnehdittu voimahyökkääjäksi. Hänen muita vahvuuksia on kahden suunnan pelaaminen, pelikäsitys, tekniset taidot ja nopea laukaus. Silfverberg osaa pelata myös keskellä. Hänen muihin heikkouksiin kuuluu laukauksen epätarkkuus sekä fyysisyyden ja aggression puute. Silfverbergin tulisi parantaa myös kokonaisvaltaista pelaamista NHL-tasolla.

Ura
---

### Seuraura

Silfverberg on Brynäs IF:n kasvatti. Hän voitti J20 SuperElitin mestaruuden vuonna 2009 sekä hopeaa vuosina 2008 ja 2010. Silfverberg debytoi Elitserienissä kaudella 2008–2009, jolloin hän pelasi 16 runkosarja- ja neljä playoff-ottelua tehopistein 3+1=4. Ensimmäisellä kokonaisella kaudellaan 2009–2010 Silfverberg teki Elitserienissä 48 runkosarjaottelussa tehot 8+8=16 sekä viidessä playoff-ottelussa tehot 1+1=2. Ottawa Senators varasi hänet toisella kierroksella 39. pelaajana kesällä 2009. Silfverbergin on varannut myös KHL-joukkue TsSKA Moskova 46. pelaajana kesällä 2010.

Kaudella 2010–2011 Silfverberg teki läpimurtonsa Elitserienissä tehdessään 53 runkosarjaottelussa tehot 18+16=34. Hän oli Brynäsin paras maalintekijä ja kolmanneksi paras pistemies. Elitserienin maalipörssissä Silfverberg sijoittui kahdeksanneksi.

Toukokuussa 2011 Silfverberg teki kolmivuotisen tulokassopimuksen Ottawa Senatorsin kanssa. Hän pelasi kuitenkin vielä ensimmäisen sopimuskautensa 2011–2012 lainalla Brynäsissä. Silfverberg pelasi sensaatiomaisen kauden ja sijoittui tehoilla 24+30=54 koko Elitserienin pistepörssissä toiseksi AIK IF:n Robert Rosénin jälkeen sekä maalipörssissä toiseksi AIK:n Richard Gyngen jälkeen. Silfverberg palkittiin koko Elitserienin arvokkaimpana pelaajana Guldhjälmenillä sekä herrasmiespelaajana Rinkens riddarella. Kevään 2012 pudotuspelien pistepörssissä hän sijoittui Skellefteå AIK:n Bud Hollowayn jälkeen toiseksi tehoilla 13+7=20. Silfverberg nousi kesken pudotuspelien Brynäsin kapteeniksi, kun Andreas Dackell joutui lopettamaan uransa pahan polvivamman takia. Hän nousi joukkueen sankariksi tehtyään Brynäsille Ruotsin-mestaruuden ratkaisseen voittomaalin kuudennessa finaaliottelussa Skellefteå AIK:ta vastaan. Silfverbergin maali oli historiallinen myös hänen 13. maalinaan yhden kauden pudotuspeleissä. Hän rikkoi Daniel Alfredssonin kevään 2005 pudotuspeleissä tekemän maaliennätyksen. Silfverberg palkittiin myös pudotuspelien arvokkaimpana pelaajana sekä Guldpuckenilla. Hänet valittiin myös Ruotsin tähdistökentälliseen.

Elitserien-kauden jälkeen Silfverberg siirtyi Ottawa Senatorsin avuksi NHL:n pudotuspeleihin. Hän pääsi NHL-debyytissään, puolivälierissä 23. huhtikuuta 2012 New York Rangersia vastaan heti Senatorsin ykkösketjuun Jason Spezzan ja Milan Michálekin vierelle. Silfverberg sai ottelussa jääaikaa noin yhdeksän minuuttia. Joukkueen kausi päättyi lopulta Senatorsin hävittyä seitsemänen puolivälieräottelun, joka oli Silfverbergin NHL-uran toinen.

Työsulun 2012–2013 ajan Silfverberg pelasi Ottawan farmijoukkue Binghamton Senatorsissa, AHL:ssä. Työsulun päätyttyä tammikuussa 2013 hän palasi Ottawan NHL-joukkueen vahvuuteen. Silfverbergin tulokaskausi toi lyhennetyn kauden kaikissa 48 runkosarjaottelussa tehot 10+9=19 sekä kymmenessä playoff-ottelussa tehot 2+2=4. Hänen NHL-uransa avausmaali syntyi Silfverbergin kauden toisessa runkosarjaottelussa 21. tammikuuta 2013 Florida Panthersin José Théodoren taakse. Heinäkuussa 2013 hänet kaupattiin Stefan Noesenin ja kesän 2014 ensimmäisen kierroksen varausvuoron kanssa Anaheim Ducksiin vaihdossa Bobby Ryaniin.

### Maajoukkueura

Silfverberg pelasi MM-kilpailuissa vuosina 2011 ja 2012, joista vuoden 2011 turnaus päättyi hopeaan. Hän voitti myös alle 20-vuotiaiden MM-pronssia vuonna 2010 ja pelasi alle 18-vuotiaiden MM-kilpailuissa vuonna 2008.

Muuta
-----

Silfverberg on toisen polven pääsarja- ja maajoukkuekiekkoilija. Hänen isänsä Jan-Erik voitti Brynäsissä neljä Ruotsin-mestaruutta ja kuului myös Ruotsin MM-hopeaa voittaneeseen joukkueeseen vuonna 1977. Jakobin setä Conny Silfverberg pelasi Brynäsissä yli 400 ottelua ja voitti Elitserienin pistepörssin kaudella 1984–1985. Jakob Silfverbergin isoveli Joakim ja serkku Joel pelaavat II-divisioonaa Valbo HC:ssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | Brynäs IF | Elitserien | 16 | 3 | 1 | 4 | 2 | 4 | 0 | 0 | 0 | 2 |
| 2009–2010 | Brynäs IF | Elitserien | 48 | 8 | 8 | 16 | 4 | 5 | 1 | 1 | 2 | 2 |  |  |  |  |  |  | JMM | 6 | 3 | 2 | 5 | 0 |
| 2010–2011 | Brynäs IF | Elitserien | 53 | 18 | 16 | 34 | 16 | 5 | 0 | 4 | 4 | 2 |  |  |  |  |  |  | MM | 9 | 0 | 1 | 1 | 2 |
| 2011–2012 | Brynäs IF | Elitserien | 49 | 24 | 30 | 54 | 10 | 17 | 13 | 7 | 20 | 4 | Le Mat-pokalen |  |  |  |  |  | MM | 8 | 2 | 0 | 2 | 2 |
|  | Ottawa Senators | NHL | – | – | – | – | – | 2 | 0 | 0 | 0 | 2 |
| 2012–2013 | Binghamton Senators | AHL | 34 | 13 | 16 | 29 | 2 | – | – | – | – | – |
|  | Ottawa Senators | NHL | 48 | 10 | 9 | 19 | 12 | 10 | 2 | 2 | 4 | 2 |
| 2013–2014 | Anaheim Ducks | NHL | 52 | 10 | 13 | 23 | 12 | 13 | 2 | 0 | 2 | 4 |  |  |  |  |  |  | OK | 6 | 0 | 1 | 1 | 2 |
| 2014–2015 | Anaheim Ducks | NHL | 81 | 13 | 26 | 39 | 24 | 16 | 4 | 14 | 18 | 16 |
| 2015–2016 | Anaheim Ducks | NHL | 82 | 20 | 19 | 39 | 32 | 7 | 0 | 5 | 5 | 6 |
| 2016–2017 | Anaheim Ducks | NHL | 79 | 23 | 26 | 49 | 20 | 17 | 9 | 5 | 14 | 6 |  |  |  |  |  |  | WCup | 4 | 0 | 0 | 0 | 2 |
| 2017–2018 | Anaheim Ducks | NHL | 77 | 17 | 23 | 40 | 18 | 4 | 1 | 1 | 2 | 2 |
| 2018–2019 | Anaheim Ducks | NHL | 73 | 24 | 19 | 43 | 28 | – | – | – | – | – |
| 2019–2020 | Anaheim Ducks | NHL | 66 | 21 | 18 | 39 | 14 | – | – | – | – | – |
| 2020–2021 | Anaheim Ducks | NHL | 47 | 8 | 8 | 16 | 18 | – | – | – | – | – |
| 2021–2022 | Anaheim Ducks | NHL | 53 | 5 | 16 | 21 | 30 | – | – | – | – | – |
| 2022–2023 | Anaheim Ducks | NHL | 81 | 10 | 16 | 26 | 32 | – | – | – | – | – |  |  |  |  |  |  | MM | 8 | 0 | 0 | 0 | 0 |
| 12 kautta | yhteensä | NHL | 739 | 161 | 193 | 354 | 240 | 69 | 18 | 27 | 45 | 38 |
| 4 kautta | yhteensä | Elitserien | 166 | 53 | 55 | 108 | 32 | 31 | 14 | 12 | 26 | 10 |

Lähteet
-------

* Jakob Silfverberg The Internet Hockey Databasessa (englanniksi)
* Jakob Silfverberg Eurohockey-sivustolla (englanniksi)
* Jakob Silfverberg *Elite Prospects*. Everysport Media Group AB.  (englanniksi)

### Viitteet

1. ↑  Karlberg, Peter: Slutspelskung - men "Jacke" har långt kvar till pappa  23.3.2012. Hockeyligan.se. Viitattu 22.7.2013. (ruotsiksi)[vanhentunut linkki]
2. ↑  Eric Stephens: Ducks' Jakob Silfverberg is a rock-steady reminder of winning times *The Athletic*. Viitattu 11.4.2024. (englanniksi)
3. ↑  Player Bio - Jakob Silfverberg (englanniksi)
4. 1 2 3 4 5  EliteProspects
5. ↑  Bodin, Uffe: "Jag hade kunnat spela gratis i NHL"  30.5.2011. Hockeysverige.se. Viitattu 3.6.2011. (ruotsiksi)
6. ↑  Brodie, Rob: Silfverberg, Caporusso ink contracts with Senators  30.5.2011. Ottawa Senators. Viitattu 3.6.2011. (englanniksi)
7. ↑  Bodin, Uffe: Dackell tvingas sluta  30.5.2011. Hockeysverige.se. Viitattu 26.5.2011. (ruotsiksi)
8. ↑  Mattsson, Sebastian: Silfverberg historisk efter makalöst skott  19.4.2012. Expressen. Viitattu 26.5.2011. (ruotsiksi)
9. ↑  Liljeblad, Olle: Silfverberg slutspelets MVP: "Helt magiskt"  19.4.2012. Nyheter24.  Arkistoitu 18.5.2012. Viitattu 26.5.2011. (ruotsiksi)
10. ↑  Bodin, Uffe: Här är årets svenska All-Star Team  23.5.2012. Hockeysverige.se. Viitattu 26.5.2011. (ruotsiksi)
11. ↑  Brodie, Rob: Silfverberg's dream season about to hit new heights  23.4.2012. Ottawa Senators. Viitattu 26.5.2012. (englanniksi)
12. ↑  Bodin, Uffe: Silfverberg debuterar – i förstakedjan  23.4.2012. Hockeysverige.se. Viitattu 26.5.2011. (ruotsiksi)
13. ↑  Greder Duncan, Annika: Så slutade Jakob Silfverbergs Ottawadebut  23.4.2012. Sveriges Radio. Viitattu 26.5.2011. (ruotsiksi)
14. ↑  Nicks, Erin: Turris scores twice in Sens’ 4–0 win  21.1.2013. OTTAWA:  National Hockey League. Viitattu 22.7.2013. (englanniksi)
15. ↑  Ducks Acquire Silfverberg, Noesen and a First-Round Selection in the 2014 NHL Entry Draft From Ottawa in Exchange For Ryan  5.7.2013. Anaheim Ducks. Viitattu 22.7.2013. (englanniksi)
16. ↑  Ryan lähtee Ottawaan – kaksi lupausta ja varausvuoro Anaheimiin  5.7.2013. Jatkoaika.com. Viitattu 22.7.2013.


|  |  |  |
| --- | --- | --- |
| Edeltäjä:**Magnus Johansson** | **Guldhjälmen**2012 | Seuraaja:**Bud Holloway** |

|  |  |  |
| --- | --- | --- |
| Edeltäjä:**Viktor Fasth** | **Guldpucken**2012 | Seuraaja:**Jimmie Ericsson** |

|  |  |  |
| --- | --- | --- |
| Edeltäjä:**Anders Bastiansen** | **Stefan Liv Memorial Trophyn voittaja**2012 | Seuraaja:**Oscar Lindberg** |